Fumasos krioklys

Fumasos krioklys ( – „dūmų krioklys“) – vienas aukščiausių Brazilijos krioklių. Jis yra Bahijos valstijoje, Lensoiso ir Palmeiraso savivaldybėse, Diamantinos plokščiakalnyje. Patenka į Šapada Diamantinos nacionalinį parką. Aukštis – 340 m. Toks pavadinimas kriokliui suteiktas dėl to, kad iki pasiekdamas žemę vanduo išgaruoja ir virsta lašų migla. Sausrų metu išdžiūsta. Fumasos krioklys ilgą laiką laikytas aukščiausiu Brazilijoje, bet vėliau Amazonėje atrastas 353 m aukščio El Dorado krioklys.

Kategorija:Brazilijos kriokliai